Калфин: Бързо трябва да има кабинет след изборите - Телевизия Европа
Калфин: Бързо трябва да има кабинет след изборите
Вицепремиерът и министър на външните работи Ивайло Калфин коментира, че партиите от сегашната управляваща коалиция НДСВ, БСП и ДПС не са обвързани. Той отхвърли категорично само варианта коалиране на БСП с „Атака”.
Според Калфин най-важно е след изборите максимално бързо да се формира ново правителство. В икономическа криза, в каквато се намира страната, не би било добре да се провеждат нови избори, ако се окаже, че не може да се формира нов кабинет.
„Не бих искал да има коалиция с десни партии, включително с ГЕРБ, която претендира да е такава, въпреки че все още не ни е ясно какво е това ГЕРБ. По принцип не е добре да има лево-дясни коалиции, не е добре за обществото. Не го изключвам, защото в Германия, в Австрия, в България се случи,“ коментира Ивайло Калфин. „Всичко е възможно след избори, но пак казвам, не е добре,“ подчерта вицепремиерът пред БНР.